**Uznesenia**

**z ustanovujúcej schôdze obecného zastupiteľstva obce Malé Zálužie zo dňa 02.01.2015, ktoré sa konalo v sále kultúrneho domu v Malom Záluží o 17:00 hod.**

**Uznesenie č. 1/ 2015**

Obecné zastupiteľstvo v Malom Záluží:

**A: berie na vedomie**

1. výsledky voľby starostu a volieb do OZ
2. vystúpenie novozvolenej starostky

**B: konštatuje, že**

1. novozvolená starostka obce Viera Predanocyová zložila zákonom predpísaný sľub starostu obce.
2. zvolení poslanci OZ zložili zákonom predpísaný sľub poslanca obecného zastupiteľstva: Miroslav Fuska, Peter Novotný, Mahuliena Sochorová, Ján Tupý.

**Uznesenie č. 2/2015**

Obecné zastupiteľstvo v Malom Záluží

**poveruje:**

1. poslanca Mahulienu Sochorovú zvolávaním a vedením zasadnutí obecného zastupiteľstva v prípadoch podľa § 12 ods. 2 prvá veta, ods. 3 tretia veta, ods. 5 tretia veta a ods. 6 tretia veta zákona SNR č. 369/1990 Zb. o obecnom zriadení v znení neskorších predpisov.

**Uznesenie č. 3/2015**

Obecné zastupiteľstvo v Malom Záluží

1. **zriaďuje**
2. komisiu na ochranu verejného záujmu pri výkone funkcie verejných funkcionárov
3. komisiu pre kultúru a šport
4. komisiu pre verejný poriadok

**B: volí**

1. Predsedu komisie na ochranu verejného záujmu pri výkone funkcie verejných funkcionárov : Mahulienu Sochorovú.

Členov komisie z radov poslancov: Miroslava Fusku a Petra Novotného

1. Predsedu komisie pre kultúru a šport: Zuzanu Plesníkovú.

Členov komisie z radu poslancov: Petra Novotného a Jána Tupého. Z radov občanov Zuzanu Kolenčíkovú.

1. Predsedu komisie pre verejný poriadok: Miroslava Fusku.

Členov komisie z radov poslancov: Andreja Žitnaya a z radov občanov: Gabriela Bilu a Jozefa Kolenčíka.

**Uznesenie č. 4/ 2015**

Obecné zastupiteľstvo v Malom Záluží

**A: určuje**

V súlade so zákonom NR SR č. 253/1994 Z. z. o právnom postavení a platových pomeroch starostov obcí a primátorov miest v znení neskorších predpisov, v rozsahu určenom doterajším obecným zastupiteľstvom najneskôr 90 dní pred voľbami sa určuje mesačný plat starostu. Doterajšie zastupiteľstvo schválilo úväzok starostu obce Malé Zálužie 0,66 % na nasledujúce volebné obdobie. Plat starostu sa vypočítava z priemernej mzdy v NH, ktorá je za rok 2013 vo výške 824, - € x koeficient 1,49, ktorý je uvedený v zákone. Po prihliadnutí na tieto skutočnosti je plat starostky vo výške 811,- €.

Malé Zálužie, 05.01.2015